Vinmark i Côte de Beaune, Burgund, Frankrike
Aloxe Corton i Côte de Beaune, Burgund. I åssidene i bakgrunnen produseres Grand cru Corton-Charlemagne på Chardonnay-druen. På flaten nedenfor produseres rødvin av Pinot Noir i Grand cruet Corton.
Innhøsting i Chablis. Nærmere bestemt i "climat" *Fourchaume*. Vin herfra får da status premier cru.
Vinmarker i Vézelay. Ny AOC Village i 2017. Oppgradert fra tidligere regionalvin Bourgogne Vézelay
**Burgundervin** (fransk: *vignoble de Bourgogne*) er en beskyttet betegnelse for vindistriktet som befinner seg i Bourgogne i Frankrike i departementene Yonne, Côte-d'Or og Saône-et-Loire. Den strekker seg over 250 km fra Auxerre i nord til Mâcon i sør. 

Distriktet avler frem noen av verdens beste viner særlig på rødvin, men også i hvitvin. Hoveddruesortene er de røde pinot noir og gamay og de hvite druesortene chardonnay og aligoté.

Vinproduserende områder
-----------------------

Listet fra nord til sør :

* Chablis & Grand Auxerrois
* Châtillonnais - produserer mest musserende Crémant de Bourgogne
* Côte de Nuits & Hautes Côtes de Nuits
* Côte de Beaune & Hautes Côtes de Beaune
* Côte Chalonnaise & Couchois
* Mâconnais

Kvalitetsinndeling
------------------

Kvalitetsvin fra Burgund, med geografisk opprinnelsegaranti AOC, er inndelt i følgende hierarki: regional, kommune, premier cru og grand cru. 

Det franske cru-systemet er ikke teknisk sett en klassifisering av vinkvalitet per se, men kun ment å indikere det store potensial som ligger i vingården og dets evne til å vise sitt terroir, typisitet. 

Inndelingen begynner med det generelle før det går ned til den miste lille parsell i vinmarken. Denne parsellen kan da oppnå Grand cru eller Premier cru-status som er den høyeste kvalitetsinndelingen i det franske vinsystemet. Til mer nøyaktig geografisk plassert en vin er, til høyere er dens potensielle kvalitet. 

Vindistriktet Burgund har 84  AOC'er som utgjør 23 % av totalen i Frankrike. Dette er en høy andel da distriktet kun står for 6 % av den samlede AOC produksjonen. I 2016 ble det solgt 183 millioner flasker til en verdi av cirka 1,5 milliarder euro. 

I tillegg har storregionen «Bourgogne» sine egne regionale inndelinger, *Dénomination Géographique Complémentaire* (DGC).

### Régional

Det er 7 AOC Régional (52 % av produksjonen). Dette er store regionale områder som dekker helt eller delvis over andre inndelinger. Bourgogne, som den største, vil dekke nær hele Burgund. På samme måte er Crémant de Bourgogne en fellesbetegnelse på musserende vin i Burgund. Til større geografisk innsnevring, til høyere er dens potensielle kvalitet. 
  

Eksempel: *Bourgogne, Crémant de Bourgogne*.

I 2017 ble produsenter tilhørende den regionale appellasjonen "Bourgogne", og er lokalisert i Côte de Beaune og Côte de Nuits, gitt en mulighet for å legge til "*Bourgogne Côte d’Or*" som en ekstra geografisk klassifisering (DCG). De blir da Bourgogne-viner med en ytterligere innskrenkning av geografisk område. Dette gjelder cirka 40 landsbyer og omfatter både røde og hvite viner, men ikke musserende .

### Village (kommuneviner)

44 AOC Village (47 % inkludert premier cru). Fra de store regionale områder er geografien nå redusert ned til enkeltområder, typisk rundt en landsby. Dette omtales som kommuneviner eller landsbyviner. Men fortsatt er det snakk om ganske store områder. Kvalitet og pris øker.
  

Eksempel: *Petit Chablis, Chablis, Mercurey, Pouilly Fuissé, Saint-Véran, Gevrey-Chambertin*

I 2017 ble AOC Vézelay Village opprettet i vinregionen Chablis & Grand Auxerrois. Vinområdet er på cirka 90 hektar og består av 25 vingårder der 10 er kooperativer. En tredjedel er organisk dyrket. Produksjon på 2800 hl. 

### Premier cru

Burdund har ikke egne AOC for premier cru direkte, men i stedet har de 641 «Climat» som gir Premier cru-status innenfor de 44 AOC Village. Climat er et avgrenset område, nøye oppmålt og registrert, og har unike geologiske (jordsmonn) og klimamessige fortrinn. Legger man til den menneskelige aktivitet opp gjennom historien, vil dette oppmålte området kunne produsere unike Pinot Noir for rødvin og Chardonnay for hvitvin. Disse kultiverte vinparsellene i Côte de Nuits og Côte de Beaune, kom på UNESCOs Verdensarvliste i 2015. Climat blir registrert av INAO og inngår i fransk lovgivning. En annen inndeling er «Lieux-dits». Samme prinsipp, men den nøyaktige geografiske plasseringen er ikke registrert hos INAO. Lieux-dits kan benyttes på etiketten, men det gir ikke høyere status i AOC hierarkiet.
  

Eksempel: *Chablis Premier Cru Fourchaume*

### Grand cru

33 AOC Grand cru (1 %). Grands Cru appellasjoner utgjør "eliten" av Burgundviner. Dyrket i de mest berømte «climat» eller vinplotter. Så høyt verdsatt for deres kvalitet at de er tildelt egen AOC status. Kvalitetsvin som blir produseres i små mengder til høye priser. De fleste, utenom chablis, er over 1000 kroner per flaske i Norge .

Det er sjelden en vinprodusent har hele Premier cru eller Grand cru vinmarken alene. Eksempel er Clos de Tart, der «monopole» vil stå på etiketten for å indikere at denne Grand cruen blir produsert kun av en enkelt produsent. En av verdens dyreste viner, Romanée-Conti Grand Cru, er også monopolvin. 

I motsetning til monopolviner kan også en Grand Cru dekke store områder over flere landsbyer, slik som Corton Grand Cru, som produseres i kommunene Aloxe Corton, Ladoix-Serrigny og Pernand Vergelesses, med 90 ulike produsenter.
  
 
Eksempel: *Montrachet, Chambertin, Clos de Vougeot, Clos de Tart, Romanée-Conti, Corton-Charlemagne"*

Geografi
--------

Litt nord for Burgund er Chablis vinområdet rundt byen Auxerre. Chablis blir oftest også regnet som del av Burgund. Sør for byen Dijon starter det egentlige Burgund med Côte d'Or som frembringer noen av de aller beste Burgundere og som har alle Grand Cru vingårder (hvis Chablis ikke regnes med) innenfor sine grenser. Côte d'Or kan igjen inndeles i den nordlige Côte de Nuits som starter sør for Dijon og går til Corgoloin, noen kilometer sør for byen Nuits-Saint-Georges, og Côte de Beaune som starter ved Ladoix og ender ved Dezize-les-Maranges. 

Denne delen av vinregionen er omtrent 40 km lang, men for det meste kun 2 km bred. Bygdene ligger på en slette som løfter seg til en slak bakke mot vest/nordvest. Den gir noe beskyttelse mot den vanligste vindretningen fra vest. De beste *premier cru* markene ligger i den midtre eller øvre delen av åsene. Côte de Nuits har 24 av 25 røde Grand Cru i Burgund, mens alle hvite Grand Crus er i Côte de Beaune. 

Sør for Côte d'Or finner man Côte Chalonnaise oppkalt etter byen Chalon-sur-Saône som ligger litt utenfor vinområdet. Der produseres både røde og hvite viner. Fem bygder har lov å bruker sine navn som subdistriker/appellationer er: Bouzeron Mercurey, Montagny, Rully og Givry, der Mercurey er den viktigste.

Enda lengre sør enn Côte Chalonnaise er regionen Mâconnais, mest kjent for mengdeproduksjon av lettdrikklige og billigere hvitviner, men det finnes også kvalitetsprodusenter. Disse er særlig knyttet til appellasjonene Mâconnais, Pouilly-Fuissé, Pouilly-Loché, Pouilly-Vinzelles og Saint-Véran, der Chardonnayvinene fra Pouilly-Fuissé regnes som den beste. Området avsluttes mot sør med regionen Beaujolais, kjent for sine fruktige rødviner fra Gamay druen.

Liste over regionalviner
------------------------

Listen viser de regionale inndelinger og undergruppen til Bourgogne (DCG)

|  |  |
| --- | --- |
| * **Regional (AOC)**
	+ Bourgogne + 14 DCG
	+ Bourgogne Aligoté
	+ Bourgogne Mousseux
	+ Bourgogne Passe-tout-grains
	+ Côteaux Bourguignons
	+ Crémant de Bourgogne
	+ Mâcon, Mâcon-Villages, Mâcon + landsbynavn
 | * **Regional (DCG)**
	+ Bourgogne Côte d’Or
	+ Bourgogne Chitry
	+ Bourgogne Côte Chalonnaise
	+ Bourgogne Côte Saint-Jacques
	+ Bourgogne Côtes d'Auxerre
	+ Bourgogne Côtes du Couchois
	+ Bourgogne Coulanges-La-Vineuse
	+ Bourgogne Épineuil
	+ Bourgogne Hautes Côtes de Beaune
	+ Bourgogne Hautes Côtes de Nuits
	+ Bourgogne La Chapelle Notre-Dame
	+ Bourgogne Le Chapitre
	+ Bourgogne Montrecul
	+ Bourgogne Tonnerre
 |

Liste over Village (kommuneviner)
---------------------------------

Liste over de 44 kommuneviner i Burgund. Sortert fra nord til sør etter hovedområde. 

|  |  |  |
| --- | --- | --- |
| * **CHABLIS & GRAND AUXERROIS**
	+ Chablis og Chablis Premier Cru
	+ Irancy
	+ Petit Chablis
	+ Saint-Bris
	+ Vézelay
* **CÔTE DE NUITS**
	+ Savigny-Lès-Beaune
	+ Volnay
	+ Chambolle-Musigny
	+ Côte de Nuits-Villages
	+ Fixin
	+ Gevrey-Chambertin
	+ Marsannay, Marsannay Rosé
	+ Morey-Saint-Denis
	+ Nuits-Saint-Georges
	+ Vosne-Romanée
	+ Vougeot
 | * **CÔTE DE BEAUNE**
	+ Rully
	+ Aloxe-Corton
	+ Auxey-Duresses
	+ Beaune
	+ Blagny
	+ Chassagne-Montrachet
	+ Chorey-Lès-Beaune
	+ Côte de Beaune
	+ Côte de Beaune-Villages
	+ Ladoix
	+ Maranges
	+ Meursault
	+ Monthélie
	+ Pernand-Vergelesses
	+ Pommard
	+ Puligny-Montrachet
	+ Saint Aubin
	+ Saint-Romain
	+ Santenay
 | * **CÔTE CHALONNAISE**
	+ Bouzeron
	+ Givry
	+ Mercurey
	+ Montagny
* **MÂCONNAIS**
	+ Pouilly-Fuissé
	+ Pouilly-Loché
	+ Pouilly-Vinzelles
	+ Saint-Véran
	+ Viré-Clessé
 |

Liste over Premier cru
----------------------

Følgende kommuner (Village) har «climats» klassifisert som premier cru (*antall i parentes*)
Liste fra nord til sør på hovedområde, og alfabetisk innbyrdes. Total antall «climats» summerer seg til 641. 

På flasken vil det stå kommune, etterfulgt av betegnelsen Premier Cru eller 1er Cru, og navnet på climatet. Eksempel: *Chablis Premier Cru Montée de Tonnerre* eller *Domaine de La Pousse d'or Pommard 1er Cru Les Jarollières*. Det som gir produsenten rett til å sette «1er Cru» på flasken, er en hjemmel i fransk lov som definerer climatet *Les Jarollières* som premiere cru. 

|  |  |  |
| --- | --- | --- |
| * **CHABLIS** (40)
	+ Chablis og Chablis Premier Cru (40)
* **CÔTE DE NUITS** (136)
	+ Chambolle-Musigny (24)
	+ Fixin (6)
	+ Gevrey-Chambertin (26)
	+ Morey-Saint-Denis (20)
	+ Nuits-Saint-Georges (41)
	+ Vosne-Romanée (14)
	+ Vougeot (5)
 | * **CÔTE DE BEAUNE** (325)
	+ Aloxe-Corton (14)
	+ Auxey-Duresses (9)
	+ Beaune (42)
	+ Blagny (7)
	+ Chassagne-Montrachet (55)
	+ Ladoix (11)
	+ Maranges (7)
	+ Meursault (19)
	+ Monthélie (15)
	+ Pernand-Vergelesses (8)
	+ Pommard (28)
	+ Puligny-Montrachet (17)
	+ Saint Aubin (30)
	+ Santenay (12)
	+ Savigny-Lès-Beaune (22)
	+ Volnay (29)
 | * **CÔTE CHALONNAISE** (140)
	+ Givry (38)
	+ Mercurey (30)
	+ Montagny (49)
	+ Rully (23)
 |

Liste over Grand cru
--------------------

Sortert i stigende antall.

|  |  |  |
| --- | --- | --- |
| * **CHABLIS**
	+ Chablis Grand Cru
* **CÔTE DE BEAUNE**
	+ Montrachet
	+ Chevalier-Montrachet
	+ Bâtard-Montrachet
	+ Bienvenues-Bâtard-Montrachet
	+ Criots-Bâtard-Montrachet
	+ Corton
	+ Charlemagne
	+ Corton-Charlemagne
 | * **CÔTE DE NUITS**
	+ Bonnes-Mares
	+ Chambertin
	+ Chambertin-Clos de Bèze
	+ Chapelle-Chambertin
	+ Charmes-Chambertin
	+ Clos de La Roche
	+ Clos de Tart
	+ Clos de Vougeot
	+ Clos des Lambrays
	+ Clos Saint-Denis
	+ Echezeaux
 | * + Grande Rue (La)
	+ Grands Echezeaux
	+ Griotte-Chambertin
	+ Latricières-Chambertin
	+ Mazis-Chambertin
	+ Mazoyères-Chambertin
	+ Musigny
	+ Richebourg
	+ Romanée (La)
	+ Romanée-Conti
	+ Romanée-Saint-Vivant
	+ Ruchottes Chambertin
	+ Tâche (La)
 |

Se også
-------

* Côte-d'Or (geologi)

Referanser
----------

1. 1 2 3 4 5  «Key figures for the Bourgogne wine region (snitt 2012-2016)» (PDF). The Bourgogne Wine Board (BIVB). Besøkt 10. februar 2018.
2. ↑  World Heritage List. «The Climats, terroirs of Burgundy». UNESCO. Besøkt 10. februar 2018.
3. ↑  «The Bourgogne winegrowing region». The Bourgogne Wine Board (BIVB). Besøkt 4. februar 2018.
4. ↑  «Resolusjon av 30 oktober 2017 om endring av spesifikasjonene for AOC "Bourgogne" (fransk)». Légifrance. Besøkt 8. februar 2018.
5. ↑  «COMMUNIQUÉ Reconnaissance de l’AOC « Vézelay »» (PDF). *Fransk*. INAO. Besøkt 11. februar 2018.
6. ↑  UNESCO World Heritage. «The Climats, terroirs of Burgundy». Besøkt 11.02.2018.
7. ↑  «Climats and lieux-dits : the ultimate expression of Bourgogne terroir». The Bourgogne Wine Board (BIVB). Besøkt 11. februar 2018.
8. ↑  «Grand Cru i Burgund - prissøk». Vinmonopolet. Besøkt 15. februar 2018.
9. ↑  «Clos de Tart Grand Cru - Monopole». Clos de Tart (hjemmesiden til produsent). Besøkt 15. februar 2018.
10. ↑  «All Bourgogne appellations,». *List of Bourgogne Appellations*. The Bourgogne Wine Board (BIVB). Arkivert fra originalen 11. juli 2017. Besøkt 11. februar 2018.
11. ↑  «CAHIER DES CHARGES DE L’APPELLATION D’ORIGINE CONTRÔLÉE « POMMARD »» (PDF). *LegiFrance*. 2011. Besøkt 11. februar 2018.

Noter
-----

1. ↑  Følgende forutsetning er lagt til grunn: 7+44+33=84. Tidligere 23 regioner er redusert til 7. De tidligere undergrupper regnes ikkje lenger som selvstendige AOC, men som undergruppe av Bourgogne, betegnet DCR (Dénomination Géographique Complémentaire). Vézelay er oppgradert fra DCR til AOC Village, som gir 45, men Marsannay Rosé og Marsannay blir nå regnet som en felles AOC, 44.

Eksterne lenker
---------------

* Offisiell hjemmeside for vindistriktet

| * v
* d
* r
Vin |
| --- |
| Vintyper | Rød **·** Hvit **·** Rosé **·** Musserende **·** Dessert **·** Sterkvin **·** Fruktvin **·** Retsina |
| Vindruer | 

|  |  |
| --- | --- |
| Grønne druer | Albariño **·** Chardonnay **·** Chenin blanc **·** Cinsault **·** Gewürztraminer **·** Grüner Veltliner **·** Muscat **·** Pinot blanc **·** Pinot gris **·** Riesling **·** Roditis **·** Sauvignon blanc **·** Savatiano **·** Sémillon **·** Viognier |
| Blå druer | Cabernet franc **·** Cabernet sauvignon **·** Carménère **·** Dolcetto **·** Gamay **·** Grenache **·** Lagrein **·** Malbec **·** Merlot **·** Nebbiolo **·** Barbera **·** Petite sirah/durif **·** Petit verdot **·** Pinotage **·** Pinot noir **·** Sangiovese **·** Syrah/shiraz **·** Tempranillo **·** Zinfandel |

 |
| Vinregioner | Alsace **·** Amarone **·** Asti **·** Barbaresco **·** Barbera d'Asti **·** Barolo **·** Barossa **·** Beaujolais **·** Bordeaux **·** Burgunder **·** Chablis **·** Champagne **·** Chianti **·** Commandaria **·** Loire **·** Dão **·** Egri Bikavér **·** Madeira **·** Marsala **·** Mosel-Saar-Ruwer **·** Portvin **·** Rheingau **·** Rheinhessen **·** Rhône **·** Rioja **·** Sancerre **·** Sauternes **·** Sherry **·** Tokaji **·** Valpolicella **·** Vermut **·** Vinho verde **·** Vouvray **·** Paarl **·** Stellenbosch **·** Franschhoek |
| Annet | Cru **·** Maserasjon **·** Vinproduserende land **·** Sommelier **·** Varietal **·** Ønologi **·** Appellasjoner **·** Vinproduksjon **·** Vitikultur |

| * v
* d
* r
Fransk vin |
| --- |
| Regioner | Alsace **·** Burgund (Bourgogne) **·** Bordeaux **·** Champagne **·** Loire **·** Rhône **·** Languedoc-Roussillon **·** Provence **·** Jura **·** Savoie **·** Corsica **·** Sørvest-Frankrike |
| Distrikter | Chablis **·** Grand Auxerrois **·** Côte de Nuits **·** Côte de Beaune **·** Côte Chalonnaise **·** Maconnais **·** Beaujolais **·** Sancerre **·** Sauternes **·** Fitou **·** Crément d’Alsace **·** |
| Vinmarker | Corton-Charlemagne **·** Montrachet |
| Produsenter | Pascal Clément **·** Domaine des Crets **·** Bouchard Pére et Fils **·** Château Dauzac **·** Château Lafite Rothschild **·** Château Margaux **·** Château Haut-Marbuzet **·** Cristal **·** Bollinger **·** Dom Pérignon **·** G. H. Mumm **·** Guy Charlemagne **·** Moët & Chandon **·** Pol Roger **·** |
| Vinrelaterte sider | Cru **·** Terroir **·** Appellation d'origine contrôlée (AOC) **·** Climat og Lieux-dits **·** Appellasjoner **·** Den offisielle klassifikasjonen av bordeauxviner fra 1855 **·** Vin jaune |

|  |  |
| --- | --- |
| Oppslagsverk/autoritetsdata | Encyclopædia Britannica **·** TasteAtlas **·** VIAF **·** LCCN
 |